La Liga. “Barselona” va “Real”ning 1-turdagi raqiblari ma’lum bo‘ldi

Ispaniya La Ligasi 2018/19-yilgi mavsumining birinchi turidan o‘rin olgan o‘yinlar jadvali ma’lum bo‘ldi. Yangi mavsum 18-avgustda boshlanadi.

Unga ko‘ra 1-turda “Barselona” o‘z maydonida “Alaves”ni qabul qilsa, “Real Madrid” esa “Xetafe”ni imtihondan o‘tkazadi. “Atletiko Madrid” va “Valensiya” jamoalari esa turning markaziy o‘yinida o‘zaro to‘qnash keladi.
La Liga
1-tur bellashuvlari
18—19-avgust
Shuningdek, yangi mavsumdagi “El-Klasiko” sanalari ham ma’lum. “Real” va “Barselona” 10-tur o‘yinlari doirasida 28-oktabr sanasida “Kamp Nou”da to‘qnash kelsa, javob o‘yini ikkinchi davraning 26-turida 3-mart sanasida “Santyago Bernabeu”da bo‘lib o‘tadi.